M เริ่มฟื้นตัว
แนวโน้ม Q4/64 ของ M จะกลับมาเป็นบวกได้หลังรัฐบาลผ่อนคลายมาตรการสำหรับร้านอาหารให้กลับมานั่งทานที่ร้านได้ ตั้งแต่วันที่ 1 ก.ย. 2564 ที่ผ่านมา
แนวโน้ม Q4/64 ของ M จะกลับมาเป็นบวกได้หลังรัฐบาลผ่อนคลายมาตรการสำหรับร้านอาหารให้กลับมานั่งทานที่ร้านได้ ตั้งแต่วันที่ 1 ก.ย. 2564 ที่ผ่านมา
24 ธ.ค. 2564

คุณค่าบริษัท                   
มีการวิเคราะห์กันว่า แนวโน้มการดำเนินงานไตรมาส  4 ปี 2564 ของ บริษัท เอ็มเค เรสโตรองต์ กรุ๊ป จำกัด (มหาชน) หรือ M จะกลับมาเป็นบวกได้หลังรัฐบาลผ่อนคลายมาตรการสำหรับร้านอาหารให้กลับมานั่งทานที่ร้านได้ ตั้งแต่วันที่ 1 ก.ย. 2564 ที่ผ่านมา แต่คาดยอดขายไม่กลับสู่ภาวะปกติก่อนโควิด-19 จากจำนวนคนเข้าห้างที่ยังไม่เท่าเดิม
อย่างไรก็ตาม แต่จากอัตราการเติบโตของยอดขายต่อสาขาเดิม (SSSG) ในส่วนร้านสุกี้และยาโยอิที่กลับมาติดลบเหนือหลักเดียวจากไตรมาส 3 ปี 2564 ที่ผ่านมาที่ติดลบมากกว่า 40% ขณะที่แหลมเจริญกลับมาติดลบ 10-20% จากติดลบ 59% ในไตรมาส 3 ปี 2564 และสัดส่วนยอดขายจากการทานในร้านที่มีมาร์จิ้นสูงกว่าการขายผ่านช่องทาง Delivery มากขึ้น
นอกจากนี้ทางนักวิเคราะห์ บล.ฟิลลิป คาดการดำเนินงานปี 2565 จะกลับมาเป็นบวกได้อีกครั้งหลังสถานการณ์โควิด-19 คลี่คลาย คาดสาขาเดิม (SSSG) ในส่วนร้านสุกี้และยาโยอิกลับมาฟื้นตัวจากฐานที่ต่ำในปีก่อนหน้าและการฟื้นตัวของกำลังซื้อ ส่วนแหลมเจริญการฟื้นตัวจำกัดกว่า เนื่องจากสัดส่วนรายได้หลักมาจากนักท่องเที่ยวต่างชาติ ซึ่งคาดว่าจะยังไม่กลับสู่ระดับปกติ และคาดการเพิ่มขึ้นของยอดขายการนั่งท่านในร้านเพิ่มขึ้น แม้อาจได้รับผลจากราคาวัตถุดิบบางตัวเช่นไก่ หมูที่ปรับขึ้น แต่คาดผลกระทบจำกัด เนื่องจากสัดส่วนยอดขายหลักอย่าง เป็ดค่อนข้างทรงตัวทำให้แนวโน้มต้นทุนไม่ปรับขึ้นมากหนุนให้มาร์จิ้นดีขึ้น
ส่วนค่าใช้จ่ายขายและบริหารคาดเพิ่มขึ้นตามยอดขายที่เพิ่มขึ้น และการรับรู้ส่วนแบ่งการดำเนินงานจะรับรู้ขาดทุนลดลง
ทั้งนี้ทางฝ่ายนักวิเคราะห์คาดยอดขายเพิ่มขึ้น 30% จากงวดเดียวกันของปีก่อน และคาดปี 2565 กำไรสุทธิ 1,888 ล้านบาท พลิกจากคาดขาดทุนในปี 2564 ที่ 177 ล้านบาท ภายใต้สาขาเดิมกลับมาบวกอีกครั้ง
ดังนั้นนักวิเคราะห์ยังชอบ M จากแนวโน้มการดำเนินงานที่กลับมาฟื้นตัวได้เร็วสุดหากเทียบกับกลุ่ม และหากภาครัฐมีนโยบายกระตุ้นเศรษฐกิจรอบใหม่ คาดว่าจะเป็น 1 ในหุ้นที่ได้รับประโยชน์จากปัจจัยดังกล่าว
อีกทั้งหากพิจารณาฐานะการเงินของ M ยังแข็งแรงสุดในกลุ่มเช่นกัน โดยมีเงินสดในมือราว 8 บาทต่อหุ้น ทำให้มีศักยภาพรองรับการเติบโตและฝ่าวิกฤตเศรษฐกิจได้ ณ ราคาปัจจุบัน
โดยคงคำแนะนำ “ซื้อ” ราคาพื้นฐาน 57 บาท
….
ผู้ถือหุ้นรายใหญ่
รายชื่อกรรมการ
 